Օլգա Գրիգորևա

Օլգա Անատոլևնա Գրիգորևա (, ), ռուս գրող։ Գրում է «ֆանտազիայի» ժանրում։ Երիտասարդ տարիներին եղել է ԽՍՀՄ լողի առաջնության բազմակի չեմպիոն, 1996 թվականից հետո զբաղվել է գրականությամբ։ Պատմական դիցաբանության 8 գրքերի հեղինակ է։ Բացի ստեղծագործական գործունեությունից, Սանկտ Պետերբուրգի ֆիզիկա-մաթեմատիկական թիվ 30 լիցեյում դասավանդում է ֆիզկուլտուրա։

Սպորտային կարիերան  
Օլգա Գրիգորևան ծնվել է 1966 թվականի նոյեմբերի 15-ին, Լենինգրադում։ Երիտասարդ տարիներին զբաղվել է լողով։ Ավարտելուց հետո ընդունվել է Լեսգաֆտի անվան ֆիզիկական կուլտուրայի պետական ինստիտուտ։ Ուսման երկրորդ տարում Օլգան առաջարկ է ստացել տեղափոխվելու Սանկտ Պետերբուրգի պետական համալսարանի ժուռնալիստիկայի ֆակուլտետ, բայց մերժել է։ Որպես լողորդ՝ Օլգան ԽՍՀՄ ութակի չեմպիոն է (1981, 1983, 1985 և 1986), միջազգային կարգի սպորտի վարպետ, բազմաթիվ Սպարտակիադաների հաղթող (օրինակ՝ ԽՍՀՄ ժողովուրդների VIII ամառային սպարտակիադա, ԽՍՀՄ առաջնության  ութակի չեմպիոն (1983, 1984), Եվրոպայի առաջնության ԽՍՀՄ գավաթի քառակի չեմպիոն (1982 և 1983))։ 

Համալսարանն ավարտելուց հետո Օլգան աշխատանքի է անցել Ռազմածովային նավատորմի  լողավազանում, որտեղ 1980-1985 թվականներին աշխատել է որպես հրահանգիչ։ Այնուհետև, 1986-1987 թվականներին, Օլգա Գրիգորևան աշխատել է «Սպարտակ» կամավոր սպորտային ընկերությունում, որպես հրահանգիչ, որից հետո նորից վերադարձել է Ռազմածովային նավատորմի մարզական ակումբ, որտեղ աշխատել է մինչև 1996 թվականը։

Ստեղծագործական գործունեություն  
Թեև Օլգայի եղբայրը՝ Դմիտրի Գրիգորևը, զբաղվում է գրական գործունեությամբ (բանաստեղծ և արձակագիր), Օլգան չէր պատրաստվում գրող դառնալ։ Օլգա Գրիգորևայի առաջին գիրքը` «Լադոգա»-ն, լույս է տեսել 1996 թվականին։ Ինչպես ինքը` Օլգան է խոստովանում, նա այդ գիրքը գրել է իր որդու համար` էլեկտրագնացքով ամառանոց կատարած ուղևորությունների ժամանակ, որպեսզի չձանձրանա։ Հաջող հրատարակությունից հետո Օլգա Անատոլևնան ավելի հաճախ է զբաղվել սլավոնական և սկանդինավյան պատմության ուսումնասիրությամբ։ 1997 թվականին լույս է ընծայվել սկանդինավյան շարքի «Բերսերկ» վեպը, որը բազմիցս վերահրատարակվել է (ընդհանուր տպաքանակը մոտ 100 հազար օրինակ) և «Կախարդը» վեպը, որտեղ նկարագրվում է իրադարձությունների ֆանտաստիկ տարբերակը Ռուսի մկրտությունից առաջ։ 

1999-2000 թվականներն ընկած ժամանակահատվածում Օլգա Գրիգորևան Վլադիմիր Վալերիևիչ Կոլոսովի հետ միասին զբաղվել են համատեղ նախագծի իրականացմամբ։ Երկու գրողներն էլ Ֆելիքս Յուսուպով ընդհանուր կեղծանունով թողարկել են հեգնական դետեկտիվի ժանրի երեք վեպ («Վախի սանձահարումը», «Նիկիտան և հրեշտակը», «Սև հրեշտակ»)։ Դրանից հետո Օլգան լքել է նախագիծը և Ֆելիքս Յուսուպովի հետագա վեպերը գրել է բացառապես Վլադիմիր Կոլոսովը։ 

2002 թվականից սկսած Գրիգորևնան համագործակցել է «Կռիլով» հրատարակչության հետ, որի շնորհիվ լույս են տեսել պատմական սլավոնական ֆանտազիայի ժանրի նրա գրքերը՝ «Սիրուհին», «Երամ», «Արշավանք»։ 2007 թվականին Օլգան որոշել է վերադառնալ իր առաջին գրքի թեմային՝ գրելով «Գայլի ստվերը» և «Սուրբ ուրվականը» վեպերը։ Երկու վեպերն էլ զետեղվել են «Հին լադոգա» ժողովածուի մեջ, որտեղ Գրիգորևան, հիմնվելով իրական պատմական փաստերի և հերոսների վրա, կառուցում է իրադարձությունների նոր, առեղծվածային պատկեր։

Պարգևներ և մրցանակներ  
 2007 թվական - «Արշավանք» վեպը շահել է Գոգոլի մրցանակը «Вий» անվանակարգում՝ որպես լավագույն արձակ ստեղծագործություն.
 2008 թվական - «Հին  Լադոգա» շարքը  դարձավ «Баст» մրցանակի դափնեկիր պատմական ֆանտաստիկայի բնագավառում լավագույն ստեղծագործություն անվանակարգում։ Մրցանակը շնորհվեց «Բաստկոն» VIII գրական-գործնական համաժողովում։

Մատենագիտություն 
Հրապարակվել են Օլգա Գրիգորևայի հետևյալ աշխատանքները`
 1996 — «Ладога»,
 1997 — «Берсерк», սկանդինավյան ցիկլի առաջին վեպը,
 1997 год — «Колдун»,
 1999 — «Найдена»,
 2002 — «Фаворитка»,
 2005 — «Стая», սկանդինավյան ցիկլի մուտք,
 2006 — «Набег», սկանդինավյան ցիկլի մուտք,
 2007 — «Тень волка»,
 2007 год — «Священный призрак»,
 2007 год — «Старая Ладога» ժողովածու, որտեղ ներառվել են «Գայլի ստվերը» և «Սուրբ ուրվականը» վեպերը,
 2008 — «Колесо ведьм».

Համահեղինակներ Վ. Կոլոսովի հետ` «Ֆելիքս Յուսուպով» ընդհանուր կեղծանվամբ։ 
 1999 — «Укрощение страха»,
 2000 — «Никита и ангел»,
 2000 год — «Чёрный ангел» (հետագայում երկու վեպերը լույս են տեսել նույն կազմով և անվանումով` «Պատվերով աղջիկ»)։

Ծանոթագրություններ

Արտաքին հղումներ 
 Официальный сайт Ольги Григорьевой.
 Ольга Григорьева на сайте Лаборатория фантастики.

Ռուս կին գրողներ
Ֆանտաստ գրողներ
ԽՍՀՄ չեմպիոններ